*Για οικισμούς με το ίδιο όνομα δείτε το λήμμα: Εμπορειός*Συντεταγμένες: 37°2′47″N 26°55′47″E﻿ / ﻿37.04639°N 26.92972°E﻿ / 37.04639; 26.92972

Ο **Εμπορειός** της Καλύμνου είναι μικρό παραθαλάσσιο χωριό των Δωδεκανήσων και ο βορινότερος οικισμός στη νήσο Κάλυμνο, με πληθυσμό 56 κατοίκους σύμφωνα με την απογραφή του 2011. Είναι κτισμένο σε μεσοσταθμικό υψόμετρο 20 μέτρα πάνω από την επιφάνεια της θάλασσας, σε οδική απόσταση 21 χιλιομέτρων (τη μέγιστη οικισμού) από την πρωτεύουσα του νησιού. Βρίσκεται στη βόρεια πλευρά του όρμου Αργινώντα, μέσα σε δικό του ορμίσκο, του οποίου η έξοδος προφυλάσσεται από τη νησίδα Καλαβρός (1,2 χιλιόμετρο νότια του Εμπορειού). Κοντινότερος οικισμός είναι τα Σκαλιά, σε οδική απόσταση 3 χιλιομέτρων. Οι γεωγραφικές συντεταγμένες του Εμπορειού Καλύμνου είναι πλάτος 37°03΄ Βόρειο και μήκος 26°56΄ Ανατολικό.

Διοικητικά ο Εμπορειός υπάγεται σήμερα στον Δήμο Καλυμνίων, της Περιφερειακής Ενότητας Καλύμνου της Περιφέρειας Νότιου Αιγαίου. Παλαιότερα, εντελώς αντίστοιχα, ήταν οικισμός του Δήμου και της Επαρχίας Καλύμνου, του Νομού Δωδεκανήσου.

Η εξέλιξη του πληθυσμού του Εμπορειού στις επίσημες απογραφές φαίνεται στον παρακάτω πίνακα.

|
|  |
**Πληθυσμός του Εμπορειού**| Χρόνος απογραφής | Κάτοικοι |
| --- | --- |
| 1971 | 35 |
| 1981 | 24 |
| 1991 | 33 |
| 2001 | 69 |
| 2011 | 56 |
|

Στην περιοχή του Εμπορειού υπάρχει ιχθυοτροφείο, μια ανεξερεύνητη σπηλιά και τα ερείπια αρχαίου οικισμού, Κυκλώπειων Τειχών. Βορειοανατολικά του χωριού βρίσκονται τα λείψανα ενός αρχαίου πύργου που ονομάζεται «Καστρί» που επόπτευε το θαλάσσιο χώρο και το λιμάνι. Τα δείγματα επιφανειακής κεραμικής που εντοπίστηκαν μαζί με τη τειχοδομία των πύργων χρονολογούν τον οικισμό στα τέλη του 4ου - αρχές 3ου αιω. π.Χ. Τα οικοδομήματα του εσωτερικού του οχυρού διατηρούνται σε κατάσταση θεμελίων. Από αυτά ξεχωρίζει ένα στενόμακρο οικοδόμημα, το οποίο αποτελούσε ελαιοτριβείο. Ενδιαφέρον παρουσιάζει το εξωκλήσι του Αγίου Πέτρου στην κοντινή Παλαιόνησο, στο οποίο σώζονται αξιοσημείωτες τοιχογραφίες. Ο ενοριακός ναός τιμάται στο όνομα του Αγίου Γεωργίου.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. 1 2  *Εγκυκλοπαίδεια Νέα Δομή*. Τεγόπουλος - Μανιατέας. 1996. σελ. 268, τομ. 11.
3. 1 2  *Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός*. Ελληνική Στατιστική Αρχή.
4. ↑  «Οδηγικές χιλιομετρικές αποστάσεις μεταξύ πόλεων, χωριών - apostaseis.gr». *www.apostaseis.gr*. Ανακτήθηκε στις 29 Οκτωβρίου 2017.
5. ↑  «Διοικητικές Μεταβολές Δήμων και Κοινοτήτωνwebsite=ΕΕΤΑΑ». Ανακτήθηκε στις 17 Φεβρουαρίου 2018.
6. ↑  «Εμπορειός | Οδηγός Καλύμνου». *www.kalymnos-guide.gr*. Ανακτήθηκε στις 17 Φεβρουαρίου 2018.
7. ↑  «Καστρί | Καστρί Καλύμνου | GOLDEN GREECE | Kastri | Κάλυμνος | Ελλάδα». *www.golden-greece.gr*. Αρχειοθετήθηκε από το πρωτότυπο στις 20 Ιουνίου 2019. Ανακτήθηκε στις 13 Μαΐου 2020.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 12 (1971), σελ. 259
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* Καρποδίνη-Δημητριάδη, Ε.: *Τα ελληνικά νησιά*. Πλήρης εικονογραφημένος οδηγός. Εκδοτική Αθηνών Α.Ε. Αθήνα 1987, σελ. 177.
* *Google Earth*

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Καλυμνίων |
| --- |
|  |
| 
* Αργινώντα
* Άργος
* Βαθύς
* Βλυχάδια
* Βοθύνοι
* Εμπορειός
* Ίμια - Λιμνιά ένα (νησίδα)\*
* Ίμια - Λιμνιά δύο (νησίδα)\*
* Καλαβρός (νησίδα)\*
* Καλόλιμνος (νησίδα)
* Κάλυμνος (Ποθαία)
* Καμάρι
* Μυρτιές
* Νερά (νησίδα)\*
* Πάνορμος
* Πλάτη (νησίδα)
* Σαφονήδι (νησίδα)\*
* Σκαλιά
* Τέλενδος (νησίδα)
* Ψέριμος (νησίδα)
 |
|  |
| 
* Έδρα: Κάλυμνος (Ποθαία)
* \* (Οικισμοί με μη μόνιμο πληθυσμό)
 |

 |